Pænda

Gabriella Horn (født 29. januar 1988 i Deutschlandsberg i Østerrike), best kjent under artistnavnet Pænda (også skrevet PÆNDA og Paenda), er en østerriksk låtskriver og elektropop-artist. Hun representerte Østerrike i Eurovision Song Contest 2019 i Tel Aviv i Israel med sangen «Limits».

Bakgrunn 
Horn vokste opp i byen Deutschlandsberg i delstaten Steiermark i Østerrike. Som seksåring begynte hun å synge i kor, og som 14-åring skrev hun sine første sanger. Hun lærte også å spille gitar og piano, og hun dro til hovedstaden Wien som 20-åring. Der studerte hun jazz og pop ved Vienna Music Institute og ble uteksaminert i 2013. 

Hun bor nå i Ottakring, der hun komponerer musikk, skriver tekster og melodier. Ved konserter får hun instrument- og vokalstøtte av søsteren sin og en venninne. Ved siden av musikkarrieren jobber hun også som sanglærer innen popsjangeren ved en musikkskole i Leobersdorf. I 2015 deltok hun i det tyske TV-talentshowet Popstars. 

Pænda representerte Østerrike i Eurovision Song Contest i Tel Aviv i mai 2019 med sangen «Limits».

Diskografi

Singler 
 2017: «Waves»
 2018: «Good Girl»
2018: «Paper-thin»
2019: «Limits»

Album 
 2018: Evolution I
2019: Evolution II

Referanser

Eksterne lenker 
 
 
 
 

 
 

 

Deltakere i Eurovision Song Contest 2019
Østerrikske sangere
Personer fra Bezirk Deutschlandsberg